Хайнрих Хайне
Ти имаш бисери, елмази…

Превод от немски: Димитър Стоевски, 1947

chitanka.info

Ти имаш бисери, елмази

и всичко, що човек ламти,

а имаш и очи прекрасни —

що друго, мила, искаш ти?

За твоите очи прекрасни,

унесен в сладостни мечти,

написах рой безсмъртни песни —

що друго, мила, искаш ти?

Със твоите очи прекрасни

тъй много ти ме угнети,

до лиха гибел ме доведе —

що друго, мила, искаш ти?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.